Ilija Trifunović - Wikipedija

# Ilija Trifunović

### Izvor: Wikipedija

Ilija Trifunović (Biračanin) (Topola, Srbija, 1887.-Split, 3. veljače 1943.) - četnički vojvoda.

Sudionik Balkanskih ratova i prvog svjetskog rata u kojima dobiva titulu vojvode. U Kraljevini Jugoslaviji bio je predsjednik "Udruženja srpskih četnika Petar Mrkonjić za kralja i otađbinu" (1929.-32.), predsjednik velikosrpske organizacije "Narodna odbrana" (od 1932.), a 1934. osniva i predvodi "Udruženje starih četnika". Sudjeluje u puču 27. ožujka 1941..

Nakon kapitulacije vojske Kraljevine Jugoslavije u travnju 1941. sklanja se u selo Lipovo pokraj Kolašina a početkom jeseni 1941. odlazi u Split gdje zajedno s Dobroslavom Jevđevićem nakon sporazuma s talijanskim okupacijskim vlastima i uz njihovu potporu organizira i preuzima četničke postrojbe na većem dijelu NDH (u Dalmaciji, južnoj Lici, zapadnoj Bosni i dijelu Hercegovine). Rezultat njegova djelovanja je osnivanje Dinarske četničke divizije početkom 1942. (s više od 5.000 četnika). Istodobno okuplja i stare građanske političare te u veljači 1942. osniva u Splitu Srpski nacionalni komitet, a u srpnju Komitet crnogorskih nacionalista. U travnju 1942. Draža Mihailović ga potvrđuje kao komandanta štaba zapadnobosnaskih, ličkodalmatinskih i hercegovačkih vojnočetničkih odreda, te zapovjednikom Dinarske četničke divizije. Do kraja 1942. ostvario je legalizaciju četničkih postrojbi kod talijanskih okupacijskih vlasti te njihovu redovitu opskrbu borbenim, materijalnim i novčanim sredstvima na temelju zajedničke borbe protiv partizana. U vojnim akcijama protiv partizana, četničke postrojbe pod njegovim zapovjedništvom izvršile su mnogobrojne zločine nad hrvatskim i muslimanskim stanovništvom.

Dobavljeno iz "http://hr.wikipedia.org../../../i/l/i/Ilija_Trifunovi%C4%87_9692.html"

Kategorije: Četnici | NDH

##### Views

- Članak
- Razgovor
- Trenutna inačica

##### Traži